แรงขายทำกำไร ฉุด SET พลิกปิดลบ 0.62 จุด แนะจับตาผลเลือกตั้งทางการ 9 พ.ค.นี้
แรงขายทำกำไร ฉุด SET พลิกปิดลบ 0.62 จุด แนะจับตาผลเลือกตั้งทางการ 9 พ.ค.นี้ โดยดัชนีปิดตลาดวันนี้ ที่ระดับ 1,673.48 จุด ลบ 0.62 จุด หรือ 0.04% มูลค่าการซื้อขาย 4.7 หมื่นล้านบาท
22 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,673.48 จุด ลบ 0.62 จุด หรือ 0.04% มูลค่าการซื้อขาย 4.7 หมื่นล้านบาท
10 หุ้นกดดัชนีวันนี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยวันนี้ผันผวน โดยดัชนีฯพยายามขึ้นไปทดสอบระดับ 1,680-1,690 จุด ซึ่งมองเป็นจุดที่ตลาดตึงตัว ทำให้มีแรงขายทำกำไรและมีความเสี่ยงที่จะเกิดต่อเนื่อง ขณะที่บรรยากาศตลาดหุ้นในภูมิภาคเอเชียวันนี้แกว่งแคบ โดยตลาดหุ้นจีนได้ปรับตัวลง 1-2% หลังจากตัวเลขเศรษฐกิจของสหรัฐออกมาดีทำให้บางส่วนกังวลว่าอาจกลับมาปรับขึ้นดอกเบี้ย และยังต้องติดตามกรณีที่ใกล้ครบกำหนดระยะเวลาการผ่อนผันนโยบายการคว่ำบาตรอิหร่านในวันที่ 2 พ.ค.นี้ หากสหรัฐฯไม่ขยายระยะเวลาออกไปก็จะเป็นบวกต่อราคาน้ำมัน
ส่วนปัจจัยในประเทศก็ให้รอติดตามการประกาศผลการเลือกตั้งอย่างเป็นทางการในวันที่ 9 พ.ค.นี้ หากยังไม่สามารถรับรองผลการเลือกตั้งได้ก็จะมีความเสี่ยงที่อาจถูกเรียกร้องให้การเลือกตั้งเป็นโมฆะ จึงอาจทำให้ตลาดฯเกิดความกังวลและขายทำกำไรออกมาก่อนได้
สำหรับแนวโน้มการลงทุนในวันพรุ่งนี้ (23 เม.ย.) นายกิจพณ กล่าวว่า ตลาดฯคงจะแกว่งตัว จากแรงขายทำกำไรในหุ้นบางตัวหรือบางกลุ่ม อย่างเช่น กลุ่มโรงไฟฟ้าที่ราคาปรับขึ้นมามากจน Valuation แพง แต่ก็ยังมีหุ้นบางกลุ่มที่ปรับตัวขึ้นน้อยกว่าตลาดฯในช่วงที่ผ่านมา อย่างกลุ่มโรงกลั่น และกลุ่มพลังงาน รวมถึงกลุ่มอสังหาริมทรัพย์ ทำให้เริ่มเห็นการฟื้นตัว
พร้อมให้กรอบการแกว่งไว้ที่ 1,675-1,684 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 4,202.24 ล้านบาท ปิดที่ 49.25 บาท เพิ่มขึ้น 0.75 บาท
PTTEP มูลค่าการซื้อขาย 2,733.93 ล้านบาท ปิดที่ 134 บาท เพิ่มขึ้น 2.50 บาท
PTTGC  มูลค่าการซื้อขาย 2,718.17 ล้านบาท ปิดที่ 71.25 บาท เพิ่มขึ้น 0.50 บาท
KTB มูลค่าการซื้อขาย 1,603.65 ล้านบาท ปิดที่ 19.40 บาท เพิ่มขึ้น 0.20 บาท
AOT มูลค่าการซื้อขาย 1,288.71 ล้านบาท ปิดที่ 68.50 บาท ลดลง 0.50 บาท
 
ตลาดหุ้นเอเชีย
